**Δικηγορικός Σύλλογος Αθηνών**

**Πρόσκληση Εκδήλωσης Ενδιαφέροντος**

**Διαδικτυακό Μάθημα HELP του Συμβουλίου της Ευρώπης: «Διαδικαστικές Εγγυήσεις σε Ποινικές Διαδικασίες και Δικαιώματα των Θυμάτων»**

Το Ευρωπαϊκό Πρόγραμμα του Συμβουλίου της Ευρώπης για την Εκπαίδευση των Επαγγελματιών του Δικαίου στα Ανθρώπινα Δικαιώματα (Πρόγραμμα HELP) διοργανώνει κύκλο διαδικτυακής εκπαίδευσης (e-learning) για το μάθημα «Διαδικαστικές Εγγυήσεις σε Ποινικές Διαδικασίες και Δικαιώματα των Θυμάτων», σε συνεργασία με τον Δικηγορικό Σύλλογο στη Σόφια Βουλγαρίας και τον Δικηγορικό Σύλλογο Αθηνών.

Η εναρκτήρια εκδήλωση θα πραγματοποιηθεί στην αγγλική γλώσσα την 14η και 15η Ιουνίου 2023 στη Σόφια Βουλγαρίας (με φυσική παρουσία). Τα έξοδα ταξιδιού θα καλυφθούν από το Συμβούλιο της Ευρώπης και οι συμμετέχοντες/ουσες θα λάβουν, επιπλέον, ημερήσια αποζημίωση (για κάλυψη δαπανών διαμονής). Η υλοποίηση του προγράμματος θα συνεχιστεί διαδικτυακά στα ελληνικά με ασύγχρονη εκπαίδευση για περίοδο 10 έως 12 εβδομάδων. Οι συμμετέχοντες/χουσες θα πρέπει να αφιερώνουν 2-3 ώρες εβδομαδιαίως καθόλη τη διάρκεια της εκπαίδευσης, σε χρόνο που επιλέγουν οι ίδιοι/ες, προκειμένου να μελετούν διαδικτυακά το διαδραστικό εκπαιδευτικό υλικό, υπό την καθοδήγηση της εκπαιδεύτριας του ΗELP, κας Κωστοπούλου. Η ενεργή συμμετοχή και η επιτυχής ολοκλήρωση του ελέγχου γνώσεων θα οδηγήσουν στη χορήγηση πιστοποιητικού ολοκλήρωσης του προγράμματος υπό την αιγίδα του Συμβουλίου της Ευρώπης.

Το εν λόγω διαδικτυακό μάθημα αναλύει τους διεθνείς και ευρωπαϊκούς κανόνες της δίκαιης δίκης σε ποινικές διαδικασίες, με έμφαση στην Ευρωπαϊκή Σύμβαση Δικαιωμάτων του Ανθρώπου και την πλούσια νομολογία του Ευρωπαϊκού Δικαστηρίου Δικαιωμάτων του Ανθρώπου. Πραγματεύεται επίσης το ζήτημα της προστασίας των θυμάτων στις ποινικές διαδικασίες και των συναφών δικαιωμάτων τους.

Ο μέγιστος αριθμός συμμετεχόντων **ανέρχεται σε 30 δικηγόρους**. Όσοι/όσες επιθυμούν να εκδηλώσουν ενδιαφέρον θα πρέπει να επιβεβαιώσουν ότι:

- γνωρίζουν αγγλικά και χειρισμό Η/Υ

-είναι διαθέσιμοι/ες να συμμετάσχουν με φυσική παρουσία στην εναρκτήρια εκδήλωση στη Σόφια Βουλγαρίας στις 14 και 15 Ιουνίου 2023

- θα συμμετάσχουν και θα ολοκληρώσουν την ασύγχρονη διαδικτυακή εκπαίδευση (διάρκειας 10 με 12 εβδομάδων)

Εφόσον ο αριθμός των ενδιαφερομένων υπερβαίνει τους 30, η επιλογή θα πραγματοποιηθεί με κλήρωση. Η ομάδα HELP του Συμβουλίου της Ευρώπης θα επικοινωνήσει με όσους/ες επιλεγούν για την οργάνωση του ταξιδιού.

Υπεύθυνοι προγράμματος: **Θωμάς Καμενόπουλος**, Σύμβουλος Δ.Σ.Α. και **Μαρία-Ανδριανή Κωστοπούλου**, HELP Consultative Board member, Council of Europe.

Δήλωση ενδιαφέροντος στο: **tsiri.an@dsa.gr**, έως και την **Παρασκευή 19 Μαΐου 2023.**